হজ সফরে হজের আগে বা পরে মদিনা মোনাওয়ারায় নবীজির রওজা মোবারক জিয়ারত ও মসজিদে নববিতে নামাজ আদায়ের দুর্লভ সুযোগ পরম ভক্তি সহকারে কাজে লাগান। মক্কা শরিফের মতো মদিনা মোনাওয়ারায় ইসলামের ইতিহাসের নিদর্শনগুলো আমাদের ঈমানকে উজ্জীবিত করবে। নবী করিম (সা.) এর রওজা মোবারক ও মসজিদে নববির মিম্বারের মাঝখানের অংশটুকু ‘রিয়াজুল জান্নাহ’ বা বেহেশতের বাগান। পরম ভক্তি নিয়ে রিয়াজুল জান্নায় নামাজ, তেলাওয়াত, দরুদ শরিফ পাঠের সৌভাগ্য লাভের চেষ্টা করুন।